Daltonin veljekset (Lucky Luke)

Daltonin veljekset (tai Daltonit) ovat belgialaisen sarjakuvapiirtäjä Morrisin luoma rikolliskopla, joka esiintyy Lucky Luke -sarjakuvissa. Daltonit ovat "oikeiden" Daltonin veljesten kuvitteellisia serkkuja. == Daltonit == Daltonin veljesten pituusjärjestys on käänteinen ikäjärjestykseen nähden. Joukon vanhin, älykkäin ja pienin on Joe Dalton, joka suunnittelee ryöstöt ja vankilapaot. Heikkohermoinen Joe vihaa pakonomaisesti Lucky Lukea eikä useimmiten kestä nuorinta veljestä pitkää, tyhmää ja aina nälkäistä Averellia, joka kyseenalaistaa lähes kaikki Joen ideat. Keskimmäiset veljekset ovat Jack ja William, jotka ovat Joen käskyläisiä ja "juoksupoikia". Vanhimmissa tarinoissa sarjojen käsikirjoittaja René Goscinny ja piirtäjä Morris sekoittivat itsekin kaksi keskimmäistä veljestä, mistä johtuen välillä Jack on lyhyempi välillä taas William. Joskus Jackin ja Williamin persoonallisuuskin vaihtelee rippuen siitä, mikä "versio" on kyseessä, mutta nykyisin William on vakiintunut kaksikosta pidemmäksi. Daltonin veljekset pukeutuvat useimmiten keltamustaraidallisiin vanginpukuihin, sillä he pakenevat usein vankilasta ja joutuvat sinne aina pian uudestaan, yleensä Lucky Luken toimittamina. Joskus vapaina ollessaan he pukeutuvat kuitenkin vihreisiin kauluspaitoihin ja mustiin farkkuhousuihin. Tarinoissa on nähty ja mainittu myös muita Daltoneita kuten Daltonin muori, Daltoneiden isä, sedät Abigel, Patrick, Bill, Henry ja Jim Dalton sekä eno, ainoa rehellinen koko suvussa Marcel Dalton. Daltoneilla on myös neljä lähes saman ikäistä serkkua Bob, Grat, Bill ja Emmett Dalton. == Esiintymiset == Morrisin luomat Daltonit esiintyvät ensi kertaa tarinassa Joss Jamon, jossa heistä puhuttiin nimellä "Daltonin veljesten serkut". Myöhemmin Daltonien esiintyminen Lucky Lukessa vakiintui ja heistä tuli olennainen osa sarjaa. Sarjakuvien lisäksi Daltonit ovat esiintyneet Lucky Luke -televiosarjoissa, elokuvissa ja omassa spin-off-sarjassaan, jota tehtiin kaksi tuotantokautta. === Esiintymiset sarjakuvissa === * Joss Jamon * Daltonin serkukset * Daltonien pako * Daltonien jäljillä * Billy the Kid, pikku nappula (cameo) * Daltonit lumipyryssä * Daltonit vauhdissa * Daltonit tekevät parannuksen * Serenadi neljälle Daltonille * Daltonin veljekset (alkuperäinen nimi: Dalton City) * Daltonin muori * Ran-Tan-Plan saa perinnön * Valkoinen ratsastaja (cameo) * Daltonit pääsevät hoitoon * Daltonit etsivät aarretta * Balladi Daltoneista (elokuvaan Balladi Daltoneista perustuva sarjakuva) * Daltonit rautatiellä * Mustat kukkulat (cameo) * Daisy Town (elokuvaan Lucky Luke – Daisy Town perustuva sarjakuva) * Fingers * Lucky Luken morsian * Nitroglyseriini * Olé Daltonitos * Daltonit menettävät muistinsa * Daltonit häissä * Belle Starr * Marcel Dalton * Profeetta Dunkle * Lännen Legenda * Köysi kaulalla * Lucky Luke kohtaa Pinkertonit * Yksinäinen ratsastaja * Daltonin sedät == Ääninäyttelijöitä == === Ranska === Vuosi Sarja/Elokuva Joe William Jack Averell 1983–1984 Lucky Luke Pierre Trabaud Jacques Balutin Gérard Hernandez Pierre Tornade 1999 Lucky Luke – Daltonin veljekset pakomatkalla 2001–2002 Lucky Luke – Uudet seikkailut Gérard Surugue Éric Legrand Bernald Alane 2007 Lucky Luke – Lähde länteen! Clovis Cornillac Alexis Tomassian Christophe Lemoine 2009–2013 Daltonit Christophe Lemoine Julien Cafaro Bruno Flender === Suomi === Vuosi Sarja/Elokuva Joe William Jack Averell 1983–1984 Lucky Luke Carl-Kristian Rundman Seppo Kolehmainen Sixten Lundberg Eero Aho 1999 Lucky Luke – Daltonin veljekset pakomatkalla Vesa Hämes Raine Heiskanen Pauli Virta Petri Liski 2001–2002 Lucky Luke – Uudet seikkailut Rauno Ahonen Joona Kortesmäki Tero Koponen Antti Pääkkönen 2009–2013 Daltonit Joona Kortesmäki (1. kausi) Tuukka Leppänen (2. kausi) Luokka:Lucky Luke Luokka:Sarjakuvahahmot Luokka:Kuvitteelliset rikolliset Luokka:Kuvitteelliset sisarukset Luokka:Kuvitteelliset westernhahmot